**Nádasdi Evangélikus Diakóniai Központ**

pályázatot hirdet

**Falugondnok**

munkakör betöltésére.

**A jogviszony időtartama:**

határozatlan idejű  jogviszony

**Foglalkoztatás jellege:**

Teljes munkaidő

**A munkavégzés helye:**

Vas megye, 9915 Katafa

**A munkakörbe tartozó, illetve a vezetői megbízással járó lényeges feladatok:**

A szociális igazgatásról és a szociális ellátásokról szóló 1993. évi III. törvényben, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SZCSM rendeletben, valamint a falugondnoki szolgálat működését szabályozó helyi dokumentumokban foglaltaknak megfelelően a falugondnoki feladatok teljes körű ellátása.

Alaptevékenységi körben: meleg étel házhoz szállítása, gyógyszerkiváltás, Szállítási tevékenység körében: Óvodások intézménybe és haza történő szállítása; időskorúak, mozgáskorlátozottak szállítása, élelmiszer és egyéb jellegű háztartási cikkek bevásárlása, orvosi ellátás stb. céljából. Önkormányzati, illetve egyéb települési rendezvényekre történő szállítási feladatok ellátása. Segítség nyújtás a lakosság hivatalos és egyéb egyéni ügyeinek intézésében. A falugondnok szolgálaton kívüli feladatai: A falugondnoki busz tárolása, állagának megőrzése, takarítása, azon karbantartási feladatok elvégzése, amelyek nem igényelnek szakszervizi ellátást.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései az irányadók.

**Pályázati feltételek:**

* 8 Általános iskolai végzettség,
* B kategóriás jogosítvány,
* Magyar állampolgárság
* Büntetlen előélet
* Cselekvőképesség
* Falugondnoki képzettség, amennyiben nem rendelkezik vele, falugondnoki alapképzés elvégzésének vállalása és erről nyilatkozat csatolása

**A pályázat elbírálásánál előnyt jelent:**

* Hasonló területen szerzett legalább 1-3 év szakmai tapasztalat
* Helyben lakás, helyismeret
* Érettségi

**Előnyt jelentő kompetenciák:**

* Jó kapcsolattartó képesség
* Empátia készség
* Segítőkészség
* Együttműködési képesség
* Önálló munkavégzés

**A pályázat részeként benyújtandó iratok, igazolások:**

* + fényképpel ellátott önéletrajz
	+ motivációs levél
	+ 3 hónapnál nem régebbi erkölcsi bizonyítvány
	+ iskolai végzettséget igazoló okiratok másolatai
	+ vezetői engedély másolata
	+ nyilatkozat arról, hogy a pályázati anyagban foglalt személyes adatoknak a pályázati eljárással összefüggésben szükséges kezeléséhez hozzájárul
	+ hozzájáruló nyilatkozat arról, hogy a pályázati eljárásban részt vevők a teljes pályázati anyagba betekinthetnek
	+ nyilatkozat a 81/2004. (IX.18.) ESZCSM rendelet szerinti falugondnoki képzésen való részvétel vállalásáról

**A munkakör betölthetőségének időpontja:**

A munkakör 2023. június 1-tól kezdődően tölthető be.

**A pályázat benyújtásának határideje:** 2023. április 21.

A pályázati kiírással kapcsolatosan további információt Goda Ilona nyújt, a +36/30 250 5214-es telefonszámon.

**A pályázatok benyújtásának módja:**

        Postai úton, a pályázatnak Nádasdi Evangélikus Diakóniai Központ címére történő megküldésével (9915 Nádasd, Kossuth Lajos utca 66.).

 Kérjük a borítékon feltüntetni: Falugondnoki pályázat

**A pályázat elbírálásának módja, rendje:**

A pályázatok elbírálása az intézményvezető feladat- és hatáskörébe tartozik. A pályázati eljárás eredménytelenné nyilvánításának jogát a kiíró fenntartja. A kinevezés 3 hónap próbaidő kikötésével jön létre.

**A pályázat elbírálásának határideje:** 2023. április 28.

**A pályázati kiírás további közzétételének helye, ideje:**

         Helyben szokásos módon Katafa és Nádasd községek hirdető tábláján, valamint a települések honlapján 2023. április 05-től.